Waarvandaan is julle? Ek woon al 10 jaar buite Suid Afrika en stem glad nie saam met jou dat ons kontak breek met ander SA's nie. Ek het 'n hele klomp Suid Afrikaanse pelle hier en het 'n klomp gehad in Australie ook. Daar is honderde Suid Afrikaners in Chile en daar is selfs 'n Suid Afrikaanse groep hier in Santiago wat gereeld bymekaar kom om te kuier. (Die SA klubs in Australie, Duitsland, Engeland ens. is baie aktief en sterk) Ek kan jou met die Santiago groep in aanraking bring as jy geintereseerd is.
Baie dankie vir jou antwoord. Ek het al van jou vorige goed gelees op die forum en gehoop dat jy my dalk ook sal kan antwoord.
Ons is oorspronklik van Kempton Park. Ek het daar grootgeword. My man se pa is predikant. Hul het op verskeie plekke gebly. Nadat ons 14 jaar gelede getroud is, het ons ook 'n paar keer rondgetrek. Die afgelope 7 jaar bly ons in Ohrigstad. Van waar in SA is jy?
Ja, die Suid-Afrikaners wat in ander lande is, sal met mekaar kuier, maar moenie dink hul sal sommer met jou begin vriende maak as jy nog in hierdie donker land is nie. Jy moet eers uit jou eie daar kom. Ons het kontak gehad met 'n Suid-Afrikaner daar, maar hy het kontak verbreek, sodra hy gehoor het ons kom oor vir 'n kuier. Ons het nie eers gesê ons wil by hom afpak of iets nie. Ons het self ons eie blyplek gekry. Ons wou net 'n draai by hom maak. Deur mense hier het ons wel gehoor van nog een of twee ander gesinne wat in Chile is. Ons het probeer vriende / kontak maak, maar daar was altyd verskonings.
Ek sal dit opreg waardeer indien jy ons in kontak kan bring met ander Suid-Afrikaners. Moet sê, na 10 jaar uit die land, skryf jy nog baie goed Afrikaans. Beter as mense wat nog hul lewe lank hier bly!